۱۹-جو عصره قدر تلسکوپلارین ایمکانی سطح خۆصیّتلری‌نین بللی ائدیلمه‌سی اۆچون لازیم اوْلان سوییه‌یه چاتدی. مریخین پریگ‌لیک قارشیدورماسی ۵ سپتامبر ۱۸۷۷-جی ایلده باش وئردی. همین ایل ایتالیا آسترونوم قیووان‌نی سکیاپارل‌لی میلاندا مریخین ایلک موفسسل خریطه‌سینی چکمک اۆچون ۲۲ سانتیمترلیک تلسکوپ‌دان ایستیفاده ائتدی. بۇ خریطه‌لر دیققتلاییق شکیل‌ده کاناللار (جانالی) آدلانان خۆصیّتلری گؤستریردی. داها سوْنرا بۇ اؤزللیکلرین اوْپتیک ایللوزییا اوْلدوغو گؤستریل‌دی. کاناللار مریخین سطحینده اۇزون، دۆز خطلر ایدی و اوْ، همین کاناللارا یئرین مشهور چایلارینین آدینی وئرمیشدی. اوْنون لوغتی - جانالی "کاناللار" و یا "اۇزون، دار چوخورلار" معناسینی وئریردی.